ഗ്രന്ഥരചനയിലാണ് ഖാദി ബോര്ഡ് വൈസ് ചെയര്മാന് സ്ഥാനം ഏറ്റെടുക്കില്ല : ചെറിയാന് ഫിലിപ്പ് അടിയൊഴുക്കുകള് എന്ന ആധുനിക രാഷ്ട്രീയ ചരിത്രരചന നടത്തുന്നതിനാല് ഖാദി ബോര്ഡ് വൈസ് ചെയര്മാന് സ്ഥാനം ഏറ്റെടുക്കില്ലെന്ന് സി.പി.എം സഹയാത്രികനായ ചെറിയാന് ഫിലിപ്പ്. 40 വര്ഷം മുമ്ബ് പ്രസിദ്ധീകരിച്ച കാല് നൂറ്റാണ്ട് എന്ന ഗ്രന്ഥത്തിന്റെ പിന്തുടര്ച്ചയായ ചരിത്രം എഴുതണമെന്ന് ആഗ്രഹമുണ്ടായിരുന്നെങ്കിലും രാഷ്ട്രീയ തിരക്കുമൂലം സാധിച്ചില്ല. കഥ, കവിത എന്നതുപോലെ ചരിത്രം ഭാവനയില് രചിക്കാനാവില്ല. വസ്തുതകള് ശേഖരിക്കുന്നതിനും ക്രോഡീകരിക്കുന്നതിനും വിപുലമായ ഗവേഷണം ആവശ്യമാണ് അദ്ദേഹം ഫേസ്ബുക്കിലെഴുതിയ കുറിപ്പില് പറഞ്ഞു.കോണ്ഗ്രസ് വിട്ട് സി.പി.എമ്മില് ചേര്ന്ന ഇദ്ദേഹത്തിന്റെ പേര് ഒഴിവു വന്ന രാജ്യസഭ സീറ്റിലേക്ക് ഉയര്ന്നിരുന്നെങ്കിലും ലഭിച്ചിരുന്നില്ല. ഇതില് ചെറിയാന് ഫിലിപ്പ് അതൃപ്തി പ്രകടിപ്പിച്ചിരുന്നു. തുടര്ന്നാണ് ഖാദി ബോര്ഡ് വൈസ് ചെയര്മാന് സ്ഥാനം നല്കിയിരുന്നത്. കോണ്ഗ്രസ് വിട്ട് സി.പി.എമ്മിലെത്തിയ ശോഭനാ ജോര്ജ് രാജിവെച്ച ഒഴിവിലായിരുന്നു ചെറിയാന് ഫിലിപ്പിനെ ഖാദിബോര്ഡ് വൈസ് ചെയര്മാനായി നിയമിച്ചിരുന്നത്. 2006 ല് വി.എസ് അച്യുതാനന്ദന് സര്ക്കാറിന്റെ കാലത്ത് കെ.ടി.ഡി.സി ചെയര്മാനായിരുന്നു.40 വര്ഷം മുമ്ബ് പ്രസിദ്ധീകരിച്ച കാല് നൂറ്റാണ്ട് കേരളത്തിന്റെ രാഷ്ട്രീയ ചരിത്രം തുറന്നുകാണിച്ച പുസ്തകമായിരുന്നു. ഗ്രന്ഥത്തിന് വായനക്കാരുടെ ഭാഗത്ത് നിന്ന് മികച്ച പ്രതികരണമാണുണ്ടായിരുന്നത്.രാഷ്ട്രീയ സംഭവ വികാസങ്ങള് അറിയുന്നതിന് പഴയ പത്രതാളുകള് പരിശോധിക്കണം. രാഷ്ട്രീയ അണിയറ രഹസ്യങ്ങള് കണ്ടെത്തണമെങ്കില് ഈ കാലഘട്ടത്തിലെ രാഷ്ട്രീയ വ്യക്തിത്വങ്ങള്, മാധ്യമ പ്രമുഖര്, സമുദായ നേതാക്കള് എന്നിവരുമായി പലവട്ടം കൂടിക്കാഴ്ച വേണ്ടി വരും. രണ്ടു വര്ഷത്തെ നിരന്തര പരിശ്രമം അനിവാര്യമാണ്. ഖാദി വിപ്പനയും ചരിത്രരചനയും ഒരുമിച്ചു നടത്താന് പ്രയാസമാണ്. അദ്ദേഹം കുറിപ്പില് പറഞ്ഞു. കടുത്ത ദാരിദ്ര്യത്തെ അതിജീവിച്ചാണ് കാള് മാര്ക്സ് തന്റെ സിദ്ധാന്തങ്ങള് ആവിഷ്ക്കരിച്ചതെന്നും തടവില് കിടന്നാണ് ജവഹര്ലാല് നെഹ്റു ഇന്ത്യയെ കണ്ടെത്തല് എന്ന മഹത് ഗ്രന്ഥം രചിച്ചതെന്നും ഇതെല്ലാം തനിക്ക് ആത്മവിശ്വാസത്തിനുള്ള പ്രചോദനമാണെന്നും ചെറിയാന് ഫിലിപ്പ് പറഞ്ഞു. ഇപ്പോഴും വിപണന മൂല്യമുള്ള രാഷ്ട്രീയ, ചരിത്ര, മാധ്യമ വിദ്യാര്ഥികളുടെ റഫറന്സ് സഹായിയായ കാല് നൂറ്റാണ്ട് എന്ന ഗ്രന്ഥത്തിന്റെ പുതിയ പതിപ്പ് ഡി.സി ബുക്സ് ഈ മാസം തന്നെ പുറത്തിറക്കുമെന്ന് അദ്ദേഹം അറിയിച്ചു.